****

**OBČINA AJDOVŠČINA**

Cesta 5. maja 6/a, 5270 Ajdovščina

tel.: 05 365 91 10, fax: 05 365 91 33

e-mail: obcina@ajdovscina.si

Na podlagi Pravilnika o postopku izvedbe javnih razpisov v občini Ajdovščina (Uradni list RS št. 82/16) in Sklepa o začetku postopka ter imenovanju administrativne in strokovne komisije št. 41031-4/2018 z dne 2. 2. 2018 za izvedbo javnega razpisa za sofinanciranje udeležbe na velikih mednarodnih športnih prireditvah/tekmovanjih, se je strokovna komisija v sestavi:

sestala dne 6. 2. 2018, v prostorih občinske uprave Občine Ajdovščina, pisarna št. 208, in sprejela naslednje

**POGOJE IN MERILA**

**za izvedbo javnega razpisa za sofinanciranje udeležbe**

**na velikih mednarodnih športnih prireditvah/tekmovanjih**

**I.** Predmet javnega razpisa je sofinanciranje udeležbe na velikih mednarodnih športnih prireditvah/tekmovanjih v obdobju 1. 9. 2017 – 31. 8. 2018.

Velike mednarodne športne prireditve/tekmovanja, katerih udeležbo se sofinancira so:

1. svetovana prvenstva/pokali,
2. evropska prvenstva/pokali,
3. uradna mednarodna klubska tekmovanja (npr. liga prvakov).

**II.** Na razpis za sofinanciranje udeležbe na velikih mednarodnih športnih prireditvah/tekmovanjih (v nadaljevanju tekmovanja) lahko kandidirajo izvajalci športne dejavnosti, ki tekmujejo v eni izmed olimpijskih športnih panogah in sicer:

1. športna društva, ki imajo sedež v občini Ajdovščina:

- za ekipe v kolektivnih športnih panogah, ki imajo ustrezno registracijo in tekmujejo v okviru uradno potrjenih tekmovalnih sistemov posamezne nacionalne panožne športne zveze,

- za posamezne športnike v individualnih športnih panogah, ki imajo bivališče v občini Ajdovščina, so registrirani in tekmujejo v okviru uradno potrjenih tekmovalnih sistemov nacionalne panožne športne zveze.

2. fizične osebe-posamezniki v individualnih športnih panogah, ki imajo bivališče v občini Ajdovščina, so registrirani in tekmujejo v okviru uradno potrjenih tekmovalnih sistemov nacionalne panožne športne zveze.

Posebni pogoji javnega razpisa:

* prijavitelj lahko prijavi le tekmovanja, za katera niso pridobljena/zagotovljena namenska sredstva za kritje stroškov udeležbe (kot namenska sredstva se štejejo viri, ki jih zagotavlja: Olimpijski komite Slovenije, Fundacija za šport, nacionalna panožna zveza, ministrstvo, organizator tekmovanja),
* prijavitelj mora v postopku kandidiranja pridobiti potrdilo pristojne panožne zveze o ustreznosti tekmovanja, da tekmovanja sodi med velike mednarodne športne prireditve/tekmovanja,
* isto tekmovanje lahko prijavi samo en izvajalec.

**III.** Merila in višina sofinanciranja

Prijavitelji, ki bodo pravočasno oddali popolno vlogo in bodo izpolnjevali pogoje razpisa, bodo ocenjeni v skladu z merili.

Merila po kateri se bodo ocenjevale vloge so:

1. Točkovanje glede na športno panogo prijavitelja v skladu v skladu z razvrstitvijo panog Ministrstva za izobraževanje znanost in šport:

|  |  |
| --- | --- |
| prvi razred | 5 točk |
| drugi razred |  4 točke |
| tretji razred | 3 točke |
| četrti razred | 2 točki |
| peti razred | 1 točka |

2. Točkovanje glede na lokalno pomembnost športne panoge prijavitelja (1-3 točke).

Na podlagi ocenjevanja in doseženega števila točka se opravi razvrstitev posebej za:

- društva (kolektivne športne panoge),

- društva (individualne športne panoge),

- fizične osebe (individualne športne panoge).

**IV.** Višina zagotovljenih sredstev ter namen in višina sofinanciranja:

Za izvedbo razpisa so zagotovljena sredstva:

1. za društva (kolektivne športne panoge) - udeležba ekip: 3.000,00 €,

2. za društva (individualne športne panoge) - udeležba posameznikov: 2.000,00 €,

3. za fizične osebe (individualne športne panoge) - udeležba posameznikov: 1.000,00 €.

V primeru, da sredstva pod posamezno točko ne bodo razdeljena se lahko prerazporedijo.

Namen in višina sofinanciranja:

* sofinancira se: prijavnina na tekmovanje, strošek bivanja/nočitev za čas tekmovanja, strošek potovanja povezan s tekmovanjem (letalska karta,…) in sicer do 80 % navedenih stroškov. Računi, ki dokazujejo nastanek stroškov se morajo glasiti na prijavitelja.

Sredstva bodo prijaviteljem dodeljena po vrstnem redu glede na dosežno število točk (posebej za: društva-kolektivne športne panoge, društva- individualne športne panoge in fizične osebe-individualne športne panoge), do porabe zagotovljenih sredstev.

**V.** Javni razpis z razpisno dokumentacijo se na podlagi navedenih pogojev in meril objavi na spletni strani občine.

Številka: 41031-4/2018

Datum: 6. 2. 2018

**Strokovna komisija:**

Erika Zavnik

Primož Sulič

Uroš Pintar